རྒྱལ་བ་བཙོང་ཁ་བ་ཆེན་པོ་ལ་སྟོང་མཆོད་འབུལ་བའི་ཆོག་བཀྲ་ཤིས་གཡས་འཁྱིལ་ཞེས་བྱ་བ་བཞགས་སོ།།།

ན་མོ་གུ་རུ་སུ་མ་ཏི་ཀིརྟི་ཡེ།བློ་གྲོས་མཆོག་གི་དུར་སྨྲིག་རྒྱལ་མཚན་འཛིན།།བཟང་པོའི་ནོར་བུའི་ཏོག་འོད་རབ་འབར་བས།།དངོས་གྲུབ་འདོད
དགུའི་ཆར་བ་འབེབས་སོ་ཞེས།།གྲགས་པ་སྲིད་ན་རབ་མཐོ་དེ་ལ་འདུད།།སྐྱེ་དགུའི་བདེ་སྒྱིད་མ་ལུས་འབྱུང་བའི་གཞི།།དགེ་ལྡན་བསྟན་པ་དངར་རྒྱས་སྤེལ་བའི་སླད།།
འཇམ་མགོན་བླ་མའི་ཐུགས་རྗེ་བསྐུལ་བའི་ཕྱིར།།མཆོད་ཚུལ་ཆོ་ག་བསྒྲིགས་མེ་ཏོག་དཀར་པོ་སྤེལ།།དེ་ལ་འདིར་རྒྱལ་བའི་བསྟན་པ་སྤྱི་དང་ཁྱད་པར་དགེ་ལྡན་རིང་ལུགས་དར
ཞིང་རྒྱས་པ་དང་།སྐྱེ་རྒུ་མཐའ་དག་ལ་བདེ་སྐྱིད་སྤེལ་བའི་ཕྱིར་དུ།འཇམ་མགོན་བླ་མའི་ཐུགས་དམ་བསྐུལ་བ་དང་།རང་ཉིད་ཀྱིས་ཀྱང་དལ་འབྱོར་དོན་ཡོད་དུ་བྱེད་ཅིང་བསོད་ནམས་ཀྱི

ཚོགས་རྒྱ་ཆེན་པོ་བསག་པའི་ཐབས་སྟོང་མཆོད་ཀྱི་ཆོ་ག་སྔགས་དང་མཐུན་པའི་བླ་མཆོད་དང་འབྲེལ་ཡང་རུང་ལ།འདིར་མདོ་ཆོ་ག་ཁོ་ནའི་ལུགས་སུ་ལག་ཏུ་བླང་བདེ
པར་དགོད་པ་ལ།སྔོན་འགྲོ།དངོས་གཞི།རྗེས་ཀྱི་རིམ་པའོ།།དང་པོ་ནི།སྒྲུབ་པའི་ཁང་བ་བྱི་དོར་ལེགས་པར་བགྱིས་ཏེ།དྲི་བཟང་གི་ཆུས་ཆག་ཆག་གདབ།མེ་ཏོག
སིལ་མ་ད་གྲམ།རྗེ་བདག་ཉིད་ཆེན་པོ་ཡབ་སྲས་གསུམ་གྱི་སྐུ་དང་།མདོ་སྔགས་ལམ་རིམ་གྱི་གླེགས་བམ།མཆོད་རྟེན་སོགས་སྐུ་གསུང་ཐུགས་ཀྱི་རྟེན་བཀྲམ་པའི་མདུན་དུ།སྟེགས
བུ་ཁེབས་ལྡན་གྱི་དབུས་སུ་མཉྫིའི་ཁར་བུམ་པ་དྲི་བཟང་གི་ཆུ་གཙང་གིས་བཀང་སྟེ་དར་སེར་པོའི་མགུལ་ཆིངས་བཅིང་བ་བཞག་དེ་ཡང་བླ་མ་ལ་གངྒཱའི་རྡུལ་གྱི་གྲངས་དང་མཉམ་པའི་མཆོད་པ

འབུལ་བར་མདོ་རྒྱུད་བསྟན་བཅོས་དུ་མ་ནས་གསུངས་པས་སྟོང་མཆོད་ཕུལ་མི་ཆོག་པའི་དོགས་པ་མི་འཚལ་ལ།དེས་ན་མཆོད་པ་གང་ཡང་རུང་བ་རེ་སྟོང་དང་ཁྲི་འབུམ་སོགས་ཕུལ་ན་མི་རུང་བ་མ་ཡིན་མོད།འོན་ཀྱང་མཆོད་གཏོར་དང་གཟུངས་སྔགས
སམ་གསོལ་འདེབས།ཕྱག་བསྐོར་རྣམས་རེ་རེ་ནས་སྟོང་གི་གྲངས་ལྡན་བྱས་པ་ལ་ཆེན་པོ་རྣམས་སྟོང་མཆོད་ཀྱི་ཐ་སྙད་འདོགས་པར་མཛད་པས་ན་ཆུ་གཉིས་ཉེར་སྤྱོད་ཚར་གང་ལྕོགས།ལྷ་བཤོས།མར་མེ།སྤོས།རིན་པོ་ཆེ་དང་སྨན་སྣ་དཀར
གསུམ་མངར་གསུམ་བསྲེས་པའི་གཏོར་རི་ལ་རྣམས་སྟོང་རེ།བ་དན།གདུགས།ལྔ་ལྡི་རྣམས་གང་འབྱོར་བྱེད་པ་དང་།དེ་ཡང་མ་འབྱོར་ན།ལྷ་བཤོས་སྟོང་དང་གཞན་རྣམས་ཅི་འབྱོར་བྱས་ཀྱང་རུང་ལ།འབྱོར་པ་དང་ལྡན་ཞིང་ཚོགས་རྒྱ
ཆེན་པོ་གསོག་པར་འདོད་པ་རྣམས་ཀྱིས་གོང་དུ་བཤད་པའི་མཆོད་པ་རེ་རེ་ནས་སྟོང་ལོངས་པའམ།བཀྲ་ཤིས་རྟགས་རྫས།རྒྱལ་སྲིད་སྣ་བདུན།ཆོས་གོས།ལྷུང་བཟེད།འཁར་གསིལ།བསིལ་ཡབ།རྔ་ཡབ་སོགས་མཆོད་པའི
བྱེ་བྲག་རྒྱ་གང་ཆེ་འབད་པས་བྱ་བ་གལ་ཆེའོ།།བཤམ་ཚུལ་ནི།བུམ་པའི་མདུན་དུ་རྗེ་ལ་འབུལ་རྒྱུའི་ཞལ་ཟས་རྒྱ་མཚོ་མ་དང་།དེའི་མཐའ་སྐོར་རམ་ཕྲེང་བསྒྲིགས་ལྟ་བུར་མཆོད་པའི་དངོས་པོ་གཙང་ཞིང་ཡིད་དུ་འོང་བ་གཡོ་མེད་ཅིང་བཀོད་པ་མཛེས
པར་བཤམ།བསྟེན་པའི་ཆོས་སྐྱོང་དང་།རིགས་དྲུག་གཞི་བདག་གི་གཏོར་མ་ཡང་བཤམ།སྒྲུབ་པ་པོ་རྣམས་ཕྱི་ལུས་བཀྲུ་ཞིང་གོས་གཙང་གྱོན།ནང་ཤ་ཆང་སྒོ་གཙོང་དྲི་ངན་སོགས་སྤངས་ཏེ་དཀར་ཟས་ལ་བརྟེན།གསང་བ་ཉོན་མོངས

དུག་གསུམ་གྱི་གཉེན་པོ་བསྟེན་པ་སྟེ་ཁྲུས་གསུམ་དང་ལྡན་ཞིང་ཚུལ་དང་མཐུན་པའི་སྤྱོད་ལམ་གྱིས་འཁོད།མདུན་དུ་མཆོད་པའི་མཎྜལ།ཁྲུས་གསོལ་གྱི་ཆས།རོལ་ཆ་རྣམས་ཀྱང་བསགས།ཀུན་སློང་ལེགས་པར
བཅོས་ལ།ཐེག་ཆེན་གསོ་སྦྱོང་ལེན་འདོད་ན་གཞན་ལས་འབྱུང་བ་ལྟར་དང་།སྐྱབས་འགྲོ།སེམས་བསྐྱེད་རྒྱུད་དང་འདྲེས་ངེས་པ་བྱ།དེ་ནས་བྱིན་རླབས་བཞི་སྐོར་དུ་གྲགས་པ།ས་གཞི་དང་།ཁང་བཟང་དང་།གདན་ཁྲི་དང་།
མཆོད་པ་བྱིན་གྱིས་བརླབས་པ་རྣམས་ནི།དཀོན་མཆོག་གསུམ་གྱི་བདེན་པ་དང་།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་དང་།ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།བླ་མ
འཇམ་མགོན་བཙོང་ཁ་བ་ཆེན་པོ་ཡབ་སྲས་ཀྱིས་སྔོན་བྱང་ཆུབ་སེམས་དཔའི་སྤྱོད་པ་སྤྱད་པའི་ཚེ།སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་ཞིང་ཡོངས་སུ་སྦྱངས་པའི་བདེན་པ་དང་།ཆོས་ཀྱི་དབྱིངས་རྣམ་པར་དག་ཅིང་བསམ
གྱིས་མི་ཁྱབ་པའི་སྟོབས་ཀྱིས།དེང་འདིར་བླ་མ་རྒྱལ་བ་བཙོང་ཁ་བ་སྲས་དང་བཅས་པ་དང་།འཕགས་པ་ཆོས་སྐྱོང་བ་ཐམས་ཅད་ལ་མཆོད་པའི་ཚོགས་སྦྱར་བའི་ཕོ་བྲང་གི་དཀྱིལ་འཁོར་འདི་དག་བཅོམ་ལྡན་འདས་འོད་དཔག་མེད་ཀྱི
ཞིང་གི་བཀོད་པའི་ཡོན་ཏན་ལྟ་བུ་དང་ལྡན་པར་གྱུར་ཏེ།ས་གཞི་རིན་པོ་ཆེ་སྣ་ཚོགས་ཀྱི་རང་བཞིན་ལག་མཐིལ་ལྟར་མཉམ་པ།ཐ་གྲུ་ཆེ་བ།ཡངས་པ།རེག་ན་འཇམ་ཞིང་བདེ་བ།དྲི་མ་མེད་ཅིང་འོད་གསལ་བ།ཙན་

དན་སྦྲུལ་གྱི་སྙིང་པོའི་དྲི་བསུང་ངད་དང་ལྡན་པའི་ལྷའི་མེ་ཏོག་སྣ་ཚོགས་ཀྱིས་གཅལ་བཀྲམ་པ།མཐའ་རིན་པོ་ཆེའི་ཕ་གུའི་བརྩིགས་པ།གསེར་དང་།དངུལ་དང་།མུ་ཏིག་གི་ཕྱེ་མ་གྲམ་བུར་བརྡལ་བ།ཨུཏྤལ་དང་།
མུམུཏ་དང་།པདྨ་འགྱིང་ཞིང་ལྡེམ་པས་ཁེབས་པར་གྱུར་ཅིང་།ཆུ་བྱ་སྣ་ཚོགས་སྐད་སྙན་པར་སྒྲོགས་པ།དགའ་ཞིང་འཕྱོ་ལ་ལྡིང་བས་བརྒྱན་པའི་ཡན་ལག་བརྒྱད་དང་ལྡན་པའི་མཚོ་དང་རྫིང་དང་ལྟེང་ག་དག་གིས་མཛེས་པར་བྱས་པ།
རིན་པོ་ཆེའི་དཔག་བསམ་གྱི་ཤིང་ལྗོན་པ་ལྷའི་ནོར་བུ་དང་།མུ་ཏིག་གི་རྒྱན་ཕྲེང་དང་རིན་པོ་ཆེ་དཔྱངས་པ།མེ་ཏོག་གི་མགོ་ལྕོགས་དང་།འབྲས་བུ་མཛེས་པར་ཆགས་པས་གཡུར་ཟ་ཞིང་ལྡེམ་པ།གསེར་གྱི་དྲིལ་བུ་གཡེར་ཁ
འཁྲོལ་བ་ལས་དམ་པའི་ཆོས་ཀྱི་སྒྲ་འབྱུང་བ་དང་ལྡན་པ་ཚར་དུ་སྒྲེངས་པས་ལེགས་པར་བརྒྱན་པའི་ས་གཞི་ཕུན་སུམ་ཚོགས་པ་འབྱུང་བར་གྱུར་ཅིག།དེའི་དབུས་སུ་གཞལ་མེད་ཁང་རིན་པོ་ཆེ་སྐུ་བདུན་མཆོག་ཏུ་འབར་བ་བཀོད་པ་འཇིག་རྟེན་གྱི་
ཁམས་དཔག་ཏུ་མེད་པ་རྒྱས་པར་འགེངས་པའི་འོད་ཟེར་ཆེན་པོ་རབ་ཏུ་འབྱུང་བ།གནས་ཐ་དད་པ་ཤིན་ཏུ་རྣམ་པར་ཕྱེ་བ་མཐའ་ཡས་པ་རྣམ་པར་གནས་པ།རྒྱ་ཡོངས་སུ་མ་ཆད་པ།ཁམས་གསུམ་ལས་ཡང་དག་པར་འདས་པའི་
སྤྱོད་ཡུལ་འཇིག་རྟེན་ལས་ཡང་དག་པར་འདས་པ་དེའི་བླ་མའི་དགེ་བའི་རྩ་བ་ལས་བྱུང་བ།ཤིན་ཏུ་རྣམ་པར་དག་ཅིང་དབང་བསྒྱུར་བའི་རྣམ་པར་རིག་པའི་མཚན་ཉིད།དེ་བཞིན་གཤེགས་པའི་གནས།བྱང་ཆུབ་སེམས་དཔེའི་དགེ

འདུན་དང་ལྡན་པ།ལྷ་དང་།ཀླ་དང་།གནོད་སྦྱིན་དང་།དྲི་ཟ་དང་།ལྷ་མ་ཡིན་དང་།ནམ་མཁའ་ལྡིང་དང་།མིའམ་ཅི་དང་།ལྟོ་འཕྱེ་ཆེན་པོ་དང་།མི་དང་མི་མ་ཡིན་པ་མཐའ
ཡས་པ་རྣམ་པར་རྒྱུ་བ།ཆོས་ཀྱི་རོའི་དགའ་བ་དང་བདེ་བ་ཆེན་པོས་བརྟན་པ།སེམས་ཅན་ཐམས་ཅད་ཀྱི་དོན་ཐམས་ཅད་ཡང་དག་པར་ཐོབ་པར་བྱེད་པས་ཉེ་བར་གནས་པ།ཉོན་མོངས་པའི་གནོད་པའི་དྲི་མ་ཐམས་ཅད་དང
བྲལ་བ།བདུད་ཐམས་ཅད་ཡོངས་སུ་སྤངས་པ།ཐམས་ཅད་ཀྱི་བཀོད་པ་ལས་ལྷག་པའི་དེ་བཞིན་གཤེགས་པའི་བཀོད་པའི་གནས་དྲན་པ་དང་།བློ་གྲོས་དང་།རྟོགས་པ་ཆེན་པོས་ངེས་པར་འབྱུང་བ།ཞི་གནས་དང་ལྷག
མཐོང་གི་བཞོན་པ་ཡིན་པ།རྣམ་པར་ཐར་པའི་སྒོ་སྟོང་པ་ཉིད་དང་།མཚན་མ་མེད་པ་ཉིད་དང་།སྨོན་པ་མེད་པ་ནས་འཇུག་པ།རིན་པོ་ཆེའི་པདྨའི་རྒྱལ་པོ་ཡོན་ཏན་མཐའ་ཡས་པས་བརྒྱན་པས་བཀོད་པ་ལ་བརྟེན་པའི་གཞལ་མེད
ཁང་ཆེན་པོ་འབྱུང་བར་གྱུར་ཅིག་དེའི་དབུས་སུ་སེངྒེ་ཆེན་པོ་བརྒྱད་ཀྱིས་བཏེགས་པའི་རིན་པོ་ཆེའི་ཁྲི་མཐོ་ཞིང་ཡངས་པའི་སྟེང་དུ་སྣ་ཚོགས་པདྨ་དང་ཟླ་བ་དང་ཉི་མའི་གདན་གྱིས་སྤྲས་པ་དང་།མཐའ་སྐོར་གྱི་ཕྱོགས་མཚམས་རྣམས
སུ་སེང་གེའི་ཁྲི་དང་གོས་སྣ་ཚོགས་པའི་འབོལ་སྟན་དང་།པདྨ་དང་།ཟླ་བ་དང་།ཉི་མ་དང་།གླང་པོ་ཆེ་དང་།རྟ་མཆོག་ལ་སོགས་པ་བཞོན་པའི་ཁྱད་པར་སྣ་ཚོགས་པ་རྣམས་བཀོད་པ་མཛེས་པར་བཤམས་པ།འཇམ

མགོན་བླ་མ་བཙོང་ཁ་བ་ཡབ་སྲས་ཀྱིས་གཙོ་མཛད་པའི་དྲིན་ཅན་རྩ་བརྒྱད་ཀྱི་བླ་མ།རྒྱུད་སྡེ་བཞི་དང་འབྲེལ་བའི་ཡི་དམ་དཀྱིལ་འཁོར་གྱི་ལྷ་ཚོགས།ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཉན་ཐོས་རང་རྒྱལ་དཔའ་
པོ་མཁའ་འགྲོ་ཆོས་སྐྱོང་སྲུང་མ་གཙང་རིས་དཔལ་མགོན་བདུན་ཅུ་སོགས་མཆོད་ཡུལ་དུ་གྱུར་པའི་ཚོགས་ཀྱི་ཞིང་རྣམས་སོ་སོའི་སྨོན་ལམ་ཁྱད་པར་ཅན་དང་མངའ་ཐང་དང་འཚམ་པར་གྲུབ་པ་མཛེས་པ་ཤ་སྟག་འབྱུང་བར་གྱུར་ཅིག།ཕྱི་ནང
ཀུན་ཏུ་ཡང་ཚེ་རིགས་དང་འཚམ་པར་ཡང་ལྷ་དང་མིའི་ཡོ་བྱད་དམ་པ་ཞལ་ཟས་དང་ན་བཟའ་དང་རྒྱན་དང་རོལ་མོ་ལ་སོགས་པ་ཕུལ་དུ་ཕྱིན་པ་སྣ་ཚོགས་ཕུང་པོ་གསུམ་པའི་མདོ་དང་།བཟང་པོ་སྤྱོད་པའི་སྨོན་ལམ་ལས་བྱུང་བའི་མཆོད་པའི་སྤྲིན་རྒྱ
མཚོ་ཐམས་ཅད་ཀྱིས་རྒྱས་པར་གང་ཞིང་རྒྱན་ཀླུབས་པ་དང་ལྡན་པར་གྱུར་ཅིག།ཅེས་བརྗོད།ཨོཾ་ན་མོ་བྷ་ག་བ་ཏེ་བཛྲ་སཱ་ར་པྲ་མརྡ་ནེ།ཏ་ཐཱ་ག་ཏ་ཡ།ཨརྷ་ཏེ་སམྱ་ཀྶཾ་བུདྡྷཱ་ཡ།ཏདྱ་ཐ།ཨོཾ་བཛྲེ་བཛྲེ།མ་ཧཱ་ཏེ་བཛྲ།མ་ཧཱ
བིདྱ་བཛྲེ།མ་ཧཱ་བོ་དྷི་ཙིཏྟ་བཛྲེ།མ་ཧཱ་བོ་དྷི་མནྟོ་པ་སཾ་ཀྲ་མ་ཎ་བཛྲེ།སརྦ་ཀརྨ་ཨ་ཝ་ར་བི་ཤོ་དྷ་ན་བཛྲེ་སྭཱ་ཧཱ།ཞེས་མཆོད་པའི་སྤྲིན་གྱི་གཟུངས་ལན་བདུན་བརྗོད།གཉིས་པ་དངོས་གཞི་ལ།སྤྱན་དྲངས་ཏེ་ཁྲུས་འབུལ་བ།བཞུགས
སུ་གསོལ་ཏེ་གསལ་གདབ་པ།ཡན་ལག་བདུན་པས་ཚོགས་བསགས་པ།སྟོང་མཆོད་དངོས་འབུལ་བ་དང་བཞི་ལས།དང་པོ་ནི།འདུན་པ་རྩེ་གཅིག་པས་སྤོས་རོལ་དང་བཅས།ངོ་མཚར་རྨད་བྱུང་བཀོད་པའི་འཇིག་རྟེན་ནས།།བདེ

༄གཤེགས་སེང་གེའི་ང་རོ་སྤྲུལ་པའི་སྐུ།།ཆོས་ཀྱི་རྒྱལ་པོ་ཀུན་མཁྱེན་བློ་བཟང་གྲགས།།སྙིགས་དུས་འགྲོ་བ་འདྲེན་ཕྱིར་གཤེགས་སུ་གསོལ།།ཡོན་ཏན་རྒྱ་མཚོའི་མཛོད་འཛིན་རྒྱལ་ཚབ་རྗེ།།མདོ་སྔགས
བསྟན་ལ་དབང་བསྒྱུར་དགེ་ལེགས་དཔལ།།གསུང་སྐྱེས་མཁས་གྲུབ་བྱེ་བའི་ཚོགས་དང་བཅས།།བདག་ཅག་བསོད་ནམས་ཞིང་དུ་གཤེགས་སུ་གསོལ།།རྣམ་དག་ཆོས་ཀྱི་དབྱིངས་ལས་མ་གཡོས་ཀྱང་།།ཐུགས་རྗེ་ཚད་མེད་འགྲོ
ལ་ཕྱོགས་བཅུར་གཟིགས།།རྒྱལ་བ་ཀུན་གྱི་འཕྲིན་ལས་རྒྱས་མཛད་པ།།དུས་གསུམ་བླ་མ་འཁོར་བཅས་གཤེགས་སུ་གསོལ།།ཐུགས་རྗེ་བདག་ཉིད་རྩ་བརྒྱུད་བླ་མ་དང་།།ཡི་དམ་ལྷ་ཚོགས་སྐྱབས་གནས་དཀོན་མཆོག་གསུམ།།
དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས།།སྤྱན་འདྲེན་མཆོད་པའི་གནས་འདིར་གཤེགས་སུ་གསོལ།།ཞེས་བདག་ཉིད་ཆེན་པོ་ཡབ་སྲས་ཀྱིས་གཙོས་ཚོགས་ཞིང་རྣམས་སོ་སོའི་ཞིང་ཁམས་ནས་རྫུ་འཕྲུལ་གྱིས་བྱོན་པར་བསམ།ཁྲུས་གསོལ་ནི།།
ཁྲུས་ཀྱི་ཁང་པ་ཤིན་ཏུ་དྲི་ཞིམ་པ།།ཞེས་པ་ནས།བླ་རེ་བྲེས་པ་དེར།།ཞེས་པའི་བར་བརྗོད།དེ་ནས་རང་ལུས་བརྒྱ་སྟོང་དུ་སྤྲུལ་པས་ལག་ཏུ་ཁྲུས་བུམ་ཐོགས་ཏེ།ཚོགས་ཞིང་རྣམས་ལ་ཁྲུས་གསོལ་བར་བསམས་ཏེ།ཇི་ལྟར་བལྟམས་པ་ཙམ
གྱིས་ནི།།ཞེས་པ་ནས།དེ་བཞིན་བདག་གིས་སྐུ་ཁྲུས་གསོལ།།རས་བཟང་པོས་སྐུ་དབྱི་བར་བསམས་ལ།དེ་དག་སྐུ་ལ་མཚུངས་པ་མེད་པའི་གོས།།གཙང་ལ་དྲི་རབ་བསྒོས་པས་སྐུ་དབྱིའོ།།ཞེས་བརྗོད།སྤྲོན།རྒྱལ་བའི་སྐུ

ལ་ཉོན་མོངས་མི་མངའ་ཡང་།།ཞེས་སོགས་དང་།འདི་ནི་སྦྱིན་པའི་རང་བཞིན་ཆུ།།ཞེས་སོགས་ཀྱིས་ཁྲུས་གསོལ།སྟོང་གསུམ་ཀུན་ཏ་དྲི་ངད་ལྡང་བ་ཡི།།ཞེས་སོགས་ཀྱིས་དྲི་བཟང་གི་ལྡེ་གུ་སྐུ་ལ་བྱུག་པར་བསམ།དེ་ནས་དེ་ལ་ཁ་དོག
ལེགས་བསྒྱུར་བའི།།ཞེས་སོགས་དང་།རྒྱལ་བ་མཚན་དཔེའི་ཞེས་སོགས་ཀྱིས་སྦྲུལ་སྐུ་རྣམས་ལ་ཆོས་གོས་ནམ་གསུམ།ལོངས་སྐུ་དང་བྱང་སེམས་རྣམས་ལ་སྟོད་གཡོགས་དང་རིན་པོ་ཆེའི་རྒྱན་ཕུལ་བར་བསམ།གཉིས་པ་བཞུགས་སུ་གསོལ་ཏེ་གསལ་གདབ་པ་ནི།
བགྲང་ཡས་འགྲོ་བའི་བློ་མཚོར་དེ་སྙེད་ཀྱི།།བཀོད་པ་བྱེ་བ་ཕྲག་བརྒྱའི་ཟླ་སྣང་ཅན།།རབ་འབྱམས་ཞིང་ན་བཞུགས་པའི་སྐྱབས་གནས་རྣམས།།འགྲོ་བའི་དོན་ཕྱིར་བརྩེ་བས་བཞུགས་སུ་གསོལ།།ཞེས་བརྗོད་པས་རྒྱལ་བ་འཁོར་བཅས་ཁྲུས
ཁང་ནས་བྱོན་ཏེ་གཞལ་མེད་ཁང་གི་དབུས་སུ་བཞུགས།ཁྲུས་ཁང་མི་དམིགས་པར་བསམ།དེ་ནས།མཆོད་པའི་ཚོགས་སྦྱར་བའི་གཞལ་མེད་ཁང་གི་དབུས་སུ་སེང་གེའི་ཁྲི་སྣ་ཚོགས་པད་ཟླ་ཉི་མའི་གདན་ལ་འཇམ་མགོན་བླ་མ་ཆོས་ཀྱི་རྒྱལ་པོ
བཙོང་ཁ་པ་ཆེན་པོ་སྐུ་མདོག་དཀར་ལ་དམར་བའི་མདངས་ཆགས་པ།འཛུམ་པའི་ཞལ་ལས་འོད་ཟེར་ཕྱོགས་བཅུར་འཕྲོས་པས་རྒྱལ་བ་རྣམས་མཉེས་ཤིང་འགྲོ་བ་ཀུན་གྱི་རེ་བ་ཡོངས་སུ་སྐོང་བ།ཕྱག་གཉིས་ཆོས་འཁོར་གྱི་ཕྱག་རྒྱས
མེ་ཏོག་ཨུཏྤ་ལའི་ཡུ་བ་ནས་བཟུང་བའི་འདབ་མ་སྙན་གྱི་ཐད་དུ་ཁ་ཕྱེ་བའི་སྟེང་ན་ཤེས་རབ་ཀྱི་རལ་གྲི་དང་།ཤེར་ཕྱིན་གྱི་གླེགས་བམ་བསྣམས་པ།ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ།ཆོས་གོས་རྣམ་པ་གསུམ་དང་།པཎ།

ཞྭ་གསེར་གྱི་མདོག་ཅན་གྱིས་མཛེས་པར་བརྒྱན་པ།དེའི་གཡས་སུ་རྒྱལ་ཚབ་དར་མ་རིན་ཆེན་ཕྱག་གཡས་ཆོས་འཆད་དང་གཡོན་མཉམ་གཞག་གི་སྟེང་ན་གླེགས་བམ་བསྣམས་ནས་འདུད་པའི་ཚུལ་གྱིས་བཞུགས།
པ།གཡོན་དུ་མཁས་གྲུབ་ཐམས་ཅད་མཁྱེན་པ་ཕྱག་གཡས་ཆོས་འཆད་དང་གཡོན་མཉམ་གཞག་གི་སྟེང་ན་གླེགས་བམ་བསྣམས་ནས་འགྱིང་བའི་ཚུལ་གྱིས་བཞུགས་པ།གཉིས་ཀའང་སྐུ་མདོག་དཀར་ལ་དམར་བའི་མདངས
ཆགས་པ་འཛུམ་པའི་ཞལ་ཅན།ཞབས་རྡོ་རྗེ་སྐྱིལ་མོ་ཀྲུང་གིས་བཞུགས་པ།ཆོས་གོས་རྣམ་པ་གསུམ་དང་།པཎ་ཞ་གསེར་གྱི་མདོག་ཅན་གྱིས་མཛེས་པར་བརྒྱན་པ།དེའི་མཐའ་སྐོར་དུ་རྒྱ་ཆེན་སྤྱོད་བརྒྱུད།ཟབ་མོ
ལྟ་བརྒྱུད།ཉམས་ལེན་བྱིན་རླབས་བརྒྱུད།གཞན་ཡང་དབང་བསྐུར་རྒྱུད་བཤད་མན་ངག་གནང་བའི་དངོས་བརྒྱུད་ཀྱི་བླ་མ་རྣམས་དང་།རྒྱུད་སྡེ་བཞི་དང་འབྲེལ་བའི་ཡི་དམ་དཀྱིལ་འཁོར་གྱི་ལྷ་ཚོགས།ཕྱོགས་བཅུའི
སངས་རྒྱས་དང་བྱང་ཆུབ་སེམས་དཔའ་གནས་བརྟན་ཆེན་པོ་བཅུ་དྲུག་ལ་སོགས་པའི་ཉན་ཐོས་དང་རང་རྒྱལ།ཡུལ་ཉེར་བཞིའི་དཔའ་བོ་དང་མཁའ་འགྲོ་མ།མྱུར་མཛད་ཡེ་ཤེས་ཀྱི་མགོན་པོ་ལ་སོགས་པའི་བཀའ་སྡོད་ཆོས་སྐྱོང་སྲུང
མའི་ཚོགས་རྣམས་རང་རང་གི་གདན་ལ་བཞུགས་ཤིང་།དེ་དག་གི་ཕྱི་རོལ་ཏུ་ཕོ་བྲང་གི་ཕྱོགས་མཚམས་རྣམས་དང་སྒོ་བཞིར་ཕྱོགས་སྐྱོང་བཅོ་ལྔ།རྒྱལ་ཆེན་སྡེ་བཞི་རྣམས་བཞུགས་ཤིང་།ཚོགས་ཞིང་ཐམས་ཅད་དགྱེས

པ་ཆེན་པོས་རང་དང་སེམས་ཅན་ཐམས་ཅད་ལ་ཐུགས་རྗེ་ཆེན་པོས་གཟིགས་ཤིང་བསྲུང་བ་དང་སྐྱོབ་པ་དང་བྱིན་གྱིས་སློབ་པའི་དགོངས་པ་ཅན་དུ་གྱུར་པར་བསམ།གསུམ་པ་གསག་སྦྱང་གི་གནད་བསྡུས་པའི་ཡན་ལག་བདུན་པས་ཚོགས་གསག་པ་ལ།
རང་དང་སེམས་ཅན་ཐམས་ཅད